《次韵》
宋代·叶茵

鬓边惊雪点，腰下欠金围。
已绝功名想，甘为耕钓归。
浮生醒亦醉，往事是耶非。
独有楼前景，年年霞鹜飞。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。